CELEX: 62014CN0070
Language: sl
Date: 2014-02-10 00:00:00
Title: Zadeva C-70/14: Predlog za sprejetje predhodne odločbe, ki ga je vložilo Tribunal Administrativo e Fiscal de Viseu (Portugalska) 10. februarja 2014 – Agrocaramulo – Empreendimentos Agropecuários do Caramulo SA proti Instituto de Financiamento da Agricultura e Pescas, IP (IFAP)

5.5.2014   
            
            
               SL
            
            
               Uradni list Evropske unije
            
            
               C 135/23
            
         Predlog za sprejetje predhodne odločbe, ki ga je vložilo Tribunal Administrativo e Fiscal de Viseu (Portugalska) 10. februarja 2014 – Agrocaramulo – Empreendimentos Agropecuários do Caramulo SA proti Instituto de Financiamento da Agricultura e Pescas, IP (IFAP)
   (Zadeva C-70/14)
   2014/C 135/27
   Jezik postopka: portugalščina
   
      Predložitveno sodišče
   
   Tribunal Administrativo e Fiscal de Viseu
   
      Stranki v postopku v glavni stvari
   
   
      Tožeča stranka: Agrocaramulo – Empreendimentos Agropecuários do Caramulo SA
   
      Tožena stranka: Instituto de Financiamento da Agricultura e Pescas, IP (IFAP)
   
      Vprašanje za predhodno odločanje
   
   Ob upoštevanju stališča Ministério da Agricultura, do Desenvolvimento Rural e das Pescas, IFAP – Instituto de Financiamento de Agricultura e Pescas, IP (inštitut za financiranje kmetijstva in ribolova pri ministrstvu za kmetijstvo, razvoj podeželja in ribolov), da se izvozna nadomestila lahko izplačajo samo za proizvode, ki spadajo pod:
   
               —
            
            
               oznako iz nomenklature za izvozna nadomestila 0207 12 10 9900 – kamor so uvrščeni tako imenovani „70 % piščanci“, ki nimajo popolnoma okostenelega vrha prsnice, stegnenic in golenic, ali
            
         
               —
            
            
               oznako iz nomenklature za izvozna nadomestila 0207 12 90 9190, ki ustreza tako imenovanim „65 % piščancem“, ki nimajo popolnoma okostenelega vrha prsnice, stegnenic in golenic, in glede na to, da je podjetje dejansko izvažalo izločene kokoši (kokoši nesnice, zaklane ob koncu valilnega obdobja, v katerem je njihov skelet popolnoma okostenel), ali proizvod „izločene kokoši“ spada pod blagovno poimenovanje „druge“ z oznakami proizvodov „0207 12 10 9900“ in „0207 12 90 9190“, navedenimi v Prilogi I Uredbe (EGS) št. 3846/87 (1), ki je bila spremenjena z Uredbo Komisije (ES) št. 2319/2002 (2) z dne 13. decembra 2002, z Uredbo Komisije (ES) št. 2180/2003 (3) z dne 5. decembra 2003, z Uredbo Komisije (ES) št. 2199/2004 (4) z dne 10. decembra 2004 in z Uredbo Komisije (ES) št. 2091/2005 (5) z dne 15. decembra 2005 o objavah nomenklature kmetijskih proizvodov za izvozna nadomestila za leta 2003, 2004, 2005 in 2006?
            
         
      (1)  Uredba Komisije (EGS) št. 3846/87 z dne 17. decembra 1987 o vzpostavitvi nomenklature kmetijskih proizvodov za izvozna nadomestila (UL, posebna izdaja v slovenščini, poglavje 3, zvezek 7, str. 325).
   
      (2)  UL L 325, str. 35.
   
      (3)  UL, posebna izdaja v slovenščini, poglavje 3, zvezek 41, str. 440.
   
      (4)  UL L 380, str. 1.
   
      (5)  UL L 343, str. 1.